ولادہ بنت المستکفی

ولادہ بنت المستکفی اندلس کی شہزادی تھی، عربی زبان کی بہترین شاعرہ تھی۔ اندلس کی اموی سلطنت کے گھرانے سے تعلق رکھتی تھی، اندلس کی اموی سلطنت کے گیارہویں حکمران محمد مستکفی باللہ کی بیٹی تھی۔ عربی شاعری اور عربی کلام کی فصاحت و بلاغت میں مشہور تھی، قرطبہ میں شعر و ادب کی محفل کا انعقاد کرتی تھیں جس میں بڑے بڑے ادبا اور شعرا "اندلس میں شعر و ادب" پر گفتگو کرتے تھے۔ والد کے قتل کے بعد ان کی زندگی بدل گئی تھی، ابن زیدون سے تعلق بھی رہا اور کچھ ہی عرصہ میں ٹوٹ گیا۔ پوری زندگی شادی نہیں کی۔

 نسب و ولادت 
نسب: ولادہ بنت محمد مستکفی باللہ بن عبد الرحمن بن عبید اللہ بن عبد الرحمن الناصر بن محمد بن عبد اللہ بن محمد بن عبدالرحمن ثانی بن حکم ربضی بن ہشام رضا بن عبد الرحمن الداخل امویہ قریشیہ۔

ان کی والدہ ایک ہسپانوی باندی تھیں، سفید جلد، سرخ بال اور نیلی آنکھیں اس سے وراثت میں پائی تھی، اپنے زمانے کے شعرا کے ساتھ اٹھتی بیٹھی بلکہ ان سے مقابلہ بھی کرتی تھیں۔

ولادت: ولادہ کی پیدائش اندلس میں حکمران خاندان کے گھر میں سنہ 994 عیسوی میں ہوئی۔

 شعری نمونہ 
والدہ ایک فصیح الکلام ادیب اور بہترین شاعرہ تھیں، ان کے دو مشہور اشعار جن کے بارے میں کہا جاتا ہے کہ ان کی قمیص کے کنارے میں لکھا رہتا تھا۔ دونوں اشعار کا اردو ترجمہ درج ذیل ہے:

 ابن زیدون سے تعلق 
ولادہ نے اپنے والد محمد مستکفی باللہ کے قتل کے بعد اپنے گھر کو شعر و ادب کا گہوارہ بنا لیا اور بہت سے لہو ولعب میں مشغول ہو گئی۔ اسی عرصہ میں ولادہ نے ابن زیدون سے تعلق قائم کیا اور دونوں کی محبت کے قصے مشہور ہونے لگے۔ مگر یہ عشق زیادہ عرصہ تک نہیں چل سکا، اس کی بہت سی وجوہات بیان کی جاتی ہیں۔ ابن زیدون نے ایک سیاہ فام باندی سے تعلق قائم کر لیا جو گایا کرتی تھی اور ولادہ کی غیرت کو بھڑکایا کرتی تھی۔ ولادہ نے شعر میں ابن زیدون پر یوں عتاب کیا ہے، اردو ترجمہ درج ذیل ہے:

تاہم ولادہ اپنے عشق کی ناکامی کی زیادہ پروا نہیں کرتی تھی، بس غصہ میں اس سے انتقام لینا چاہتی تھی، آغاز میں اس کے لیے ایک ناسمجھ آدمی کو تیار بھی کیا تھا۔ پھر بعد میں ولادہ نے ابن زیدون سے تمام تعلقات یکسر ختم کر لیے۔

 وفات 
ولادہ نے طویل عمر پائی اور پوری زندگی شادی نہیں کی۔ وفات 28 صفر سنہ 484ھ مطابق 26 مارچ 1091ء میں ہوئی۔ ولادہ چونکہ اپنے زمانے کی بڑی شاعرہ اور ادیبہ تھیں، شعر میں ان کا ممتاز مقام تھا اس لیے ان کی وفات سے شعری ذوق رکھنے والے ان کے محبین کو کافی صدمہ پہنچا تھا۔

زمرہ:عربی زبان کی خواتین شاعرات
زمرہ:اندلس کے شعراء
زمرہ:قرون وسطی کی شاعرات
زمرہ:گیارہویں صدی کی مصنفات
زمرہ:گیارہویں صدی کے عرب مصنفین
زمرہ:قرطبہ، اندلس کی شخصیات
زمرہ:994ء کی پیدائشیں
زمرہ:1010ء کی پیدائشیں
زمرہ:گیارہویں صدی کی عرب شخصیات
زمرہ:اموی خاندان
زمرہ:عربی شعراء
زمرہ:اندلس کی شاعرات
زمرہ:عرب شہزادیاں
زمرہ:قرطبہ کے امرا
زمرہ:1001ء کی پیدائشیں
زمرہ:484ھ کی وفیات
زمرہ:گیارہویں صدی کی اندلس کی شخصیات
زمرہ:ایل جی بی ٹی کیو شخصیات
زمرہ:گیارہویں صدی کی ہسپانوی خواتین
زمرہ:گیارہویں صدی کے ہسپانوی شعرا
زمرہ:قرون وسطی کی شخصیات
زمرہ:شعرا
زمرہ:خواتین